Inhibítor prokaryotickej proteosyntézy

Inhibítor prokaryotickej proteosyntézy (tiež translačný supresor) je antibiotikum, ktoré sa viaže na rôzne časti prokaryotického ribozómu v rôznych fázach translácie, čím zabraňujú syntéze bielkovín v cytoplazme baktérie.
+Inhibítory proteosyntézy baktériíSkupina antibiotíkMechanizmus inhibície syntézy bielkovín u baktérieLiečiváOxazolidinónyblokáda tvorby iniciačného komplexulinezolidTetracyklínykompetícia o väzobné miesto (blokáda naviazania aminoacyl-tRNA)doxycyklín, tetracyklín, tigecyklínAminoglykozidynesprávne čítanie informácie z mRNA (pripojenie nesprávnej aminokyseliny)gentamicín, amikacín, tobramycín, streptomycín, kanamycín, neomycínAmfenikolyinhibícia transpeptidácie (blokáda tvorby novej peptidovej väzby)chloramfenikol, azidamfenikol, tiamfenikolMakrolidyblokáda posunu mRNA po ribozóme14členné makrolidyerytromycín, klaritromycín, roxitromycínketolidytelitromycínazalidyazitromycín16členné makrolidyspiramycín

 Oxazilidinové antibiotiká 
Oxazilidinové antibiotiká sú blokátory tvorby iniciačného komplexu translácie. Oxazolidinóny inhibujú spustenie syntézy peptidového reťazca, keď sa na seba naväzujú ribozóm, mRNA a aminoacyl-tRNA. Oxazolidinóny pôsobia baktériostaticky na grampozitívne baktérie.

 Tetracyklínové antibiotiká 
Tetracyklínové antibiotiká blokujú prístup aminoacyl-tRNA ku mRNA. Pôsobia baktériostaticky na široké spektrum patogénov.

 Aminoglykozidy 
Aminoglykozidové antibiotiká spôsobujú chybné priradenie aminoacyl-tRNA ku danému kodónu, čoho dôsledkom je vznik proteínu s nesprávnou sekvenciou aminokyselín. Aminoglykozidy pôsobia baktériocídne. Súúčinné hlavne na gramnegatívne baktérie.

 Amfenikoly 
Amfenikolové antibiotiká inhibujú peptidyltransferázu. Amfenikoly pôsobia baktériostaticky na široké spektrum mikróbov.

 Makrolidy 
Makrolidové antibiotiká zabraňujú posunu mRNA na ribozóme. Makrolidy pôsobia prevažne baktériostaticky, pričom sa používajú hlavne na grampozitívne baktérie. Makrolidy sú účinné aj na intracelulárne parazity ako chlamýdie a mykoplazmata. 

 Referencie 

 Pozri aj 

 oxazolidínové antibiotikum
 linezolid
 amfenikol
 chloramfenikol
 tetracyklínové antibiotikum
 tetracyklín
 doxycyklín
 tigecyklín
 aminoglykozidy
 neomycín
 streptomycín

Kategória:Antibiotiká